open-index/open-wikipedia-markdown huggingface dataset:
লোকমান হোসেন মিয়া

**লোকমান হোসেন মিয়া** একজন বাংলাদেশি সরকারি কর্মকর্তা যিনি বাংলাদেশ বিনিয়োগ উন্নয়ন কর্তৃপক্ষের নির্বাহী চেয়ারম্যান হিসেবে দায়িত্ব পালন করেছেন। এর আগে তিনি স্বাস্থ্য ও পরিবার কল্যাণ মন্ত্রণালয় এর স্বাস্থ্য সেবা বিভাগের সিনিয়র সচিব, বস্ত্র ও পাট মন্ত্রণালয়ের সচিব, খুলনা বিভাগের বিভাগীয় কমিশনার ও তথ্য ও যোগাযোগ প্রযুক্তি বিভাগের অতিরিক্ত সচিব হিসেবে কর্মরত ছিলেন। অনন্য কাজের স্বীকৃতিস্বরূপ তিনি “জনপ্রশাসন পদক ২০১৯” অর্জন করেন। ২৩ আগস্ট ২০২২ সরকার পরবর্তী ৩ বছর মেয়াদে সিনিয়র সচিব পদমর্যাদায় বাংলাদেশ বিনিয়োগ উন্নয়ন কর্তৃপক্ষ (বিডা) এর নির্বাহী চেয়ারম্যান হিসেবে নিয়োগ প্রদান করে।

## জন্ম ও প্রাথমিক জীবন
লোকমান হোসেন মিয়া ১৯৬৩ সালে বরিশাল জেলার গৌরনদী উপজেলায় জন্মগ্রহণ করেন। তিনি ঢাকা বিশ্ববিদ্যালয় হতে ইতিহাসে স্নাতকোত্তর ডিগ্রী অর্জন করেন।

## কর্মজীবন
লোকমান হোসেন মিয়া বাংলাদেশ সিভিল সার্ভিস (প্রশাসন) ক্যাডারের ১৯৮৬ ব্যাচের একজন কর্মকর্তা। তিনি চাকরি জীবনে সিভিল এভিয়েশন অথরিটির পরিচালক, জীবন বীমা কর্পোরেশনের জেনারেল ম্যানেজার, প্রধানমন্ত্রীর কার্যালয়ের পরিচালক, নরসিংদী জেলা পরিষদের সচিব, মহেশপুর উপজেলায় ইউএনও, রাজধানী উন্নয়ন কর্তৃপক্ষের উপ-পরিচালক, অবিভক্ত ঢাকা সিটি করপোরেশনের জোনাল এক্সিকিউটিভ অফিসার, জাতীয় সংসদের হুইপের একান্ত সচিব, নারায়ণগঞ্জ সদর উপজেলা ও আড়াইহাজার উপজেলার সহকারী কমিশনার (ভূমি) সহ সরকারের অন্যান্য সেক্টর ও মন্ত্রণালয়ের বিভিন্ন দপ্তরসহ ৩০ টি বিভিন্ন পদে দায়িত্ব পালন করেছেন।

লোকমান হোসেন মিয়া বস্ত্র ও পাট মন্ত্রণালয়ের সচিব হিসেবে দায়িত্ব পালন করেছেন। এর আগে তিনি খুলনায় বিভাগীয় কমিশনার ও তথ্য ও যোগাযোগ প্রযুক্তি বিভাগ ও নৌপরিবহন মন্ত্রণালয়ের অতিরিক্ত সচিব, শ্রম ও কর্মসংস্থান মন্ত্রণালয়ের পরিচালক, পাওয়ার ডেভলপমেন্ট বোর্ডের সদস্য (এডমিন), ময়মনসিংহ জেলার জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেন। ১৪ জুন ২০২২ সালে তিনি সরকারী চাকরী থেকে অবসর গ্রহণ করেন। ২৩ আগস্ট ২০২২ সরকার তার অবসরোত্তর ছুটি বাতিল করে ৪ সেপ্টেম্বর অথবা যোগদানের তারিখ হতে পরবর্তী ৩ বছর মেয়াদে সিনিয়র সচিব পদমর্যাদায় বাংলাদেশ বিনিয়োগ উন্নয়ন কর্তৃপক্ষ (বিডা) এর নির্বাহী চেয়ারম্যান হিসেবে নিয়োগ প্রদান করে। 

২০২৪ সালের ১৪ আগস্ট অন্তর্বর্তীকালীন সরকার তার চুক্তি বাতিল করে।

## সম্মাননা
অনন্য কাজের স্বীকৃতিস্বরূপ তিনি “জনপ্রশাসন পদক ২০১৯” অর্জন করেন।

## ব্যক্তিগত জীবন
লোকমান হোসেন মিয়া ব্যক্তিগত জীবনে বিবাহিত এবং তিন সন্তানের জনক। লোকমান হোসেন মিয়া ১৪ জুন ২০২২ তারিখ সরকারি চাকরি থেকে অবসর গ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৩-এ জন্ম
বিষয়শ্রেণী:গৌরনদী উপজেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের সচিব
বিষয়শ্রেণী:বরিশাল জেলার সরকারি চাকরিজীবী
তিস্তা জংশন রেলওয়ে স্টেশন

**তিস্তা রেলওয়ে স্টেশন** বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।

## অবস্থান
বুড়ীমারি-লালমনিরহাট-পার্বতীপুর লাইনের কাউনিয়া থেকে লালমনিরহাট অংশে লালমনিরহাট জেলায় অবস্থিত।

## ইতিহাস

## পরিষেবা
তিস্তা রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
*কুড়িগ্রাম এক্সপ্রেস
*লালমনি এক্সপ্রেস
*করতোয়া এক্সপ্রেস
*দিনাজপুর কমিউটার
*লালমনি কমিউটার
*বুড়ীমারি কমিউটার
*পার্বতীপুর কমিউটার
*রংপুর কমিউটার
*বগুড়া এক্সপ্রেস
*পদ্মরাগ মেইল ও
*লোকাল ট্রেন।

## তথ্যসূত্র

বিষয়শ্রেণী:লালমনিরহাট জেলার রেলওয়ে স্টেশন
বিষয়শ্রেণী:বাংলাদেশের রেলওয়ে জংশন স্টেশন
সৌরেন্দ্র নাথ চক্রবর্ত্তী

**সৌরেন্দ্র নাথ চক্রবর্ত্তী** একজন বাংলাদেশী রাজনীতিবিদ ও নওগাঁ-৩ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## শিক্ষাগত যোগ্যতা ও ছাত্রজীবন
বি.এ.(অনার্স), এম.এ (রাষ্ট্র বিজ্ঞান), এল-এল.বি.,রাজশাহী বিশ্ববিদ্যালয় (সৈয়দ আমীর আলী হালের আবাসিক ছাত্র)। তিনি নিজ গ্রামের বালুভরা রাজেন্দ্র-ব্রজকিশোরী উচ্চবিদ্যালয় এন্ড কলেজ থেকে ১৯৭৬ সালে এসএসসি পাস করেন। উল্লেখ্য ঐতিহ্যবাহী এই শিক্ষাপ্রতিষ্ঠানটি তাঁর পিতামহ শশীভূষণ চক্রবর্ত্তীর হাতে গড়া। উনার পিতামহ ১৯০৭ থেকে ১৯৪৫ সাল পর্যন্ত এ প্রতিষ্ঠানের প্রতিষ্ঠাতা প্রধান শিক্ষক ছিলেন। ১৯৭৮ সালে নওগাঁ বিএমসি কলেজ থেকে এচএসসি এবং রাজশাহী বিশ্ববিদ্যালয় থেকে ১৯৮১ সালে বি.এ.(অনার্স), ১৯৮২ সালে এম এ এবং ১৯৮৪ সালে এল.এল.বি. পাস করেন। ছাত্রজীবনে তিনি বঙ্গবন্ধুর হাতে গড়া বাংলাদেশ ছাত্রলিগের কর্মী ছিলেন। উল্লেখ্য, ১৯৮০ সালে রাকসু নির্বাচনের সময় ছানা-রানা পরিষদে সক্রিয় ছিলেন।

## জন্ম ও প্রাথমিক জীবন
সৌরেন্দ্র নাথ চক্রবর্ত্তী ১৯৬১ সালে নওগাঁ জেলার বদলগাছী উপজেলায় জন্মগ্রহণ করেন। তার পিতা ব্রজেন্দ্র নাথ চক্রবর্ত্তী ও মাতা সবিতা চক্রবর্ত্তী, তিনি দুই সন্তানের জনক।

## রাজনৈতিক জীবন
২৬ নভেম্বর ২০২৩ সালে দ্বাদশ জাতীয় সংসদ নির্বাচনে বাংলাদেশ আওয়ামী লিগের সংসদ সদস্য প্রার্থী হিসেবে নওগাঁ-৩ আসনে মনোনয়ন লাভ করেন।

৭ জানুয়ারি ২০২৪ সালে অনুষ্ঠিত দ্বাদশ জাতীয় সংসদ নির্বাচনে নওগাঁ-৩ আসনে সংসদ সদস্য হিসেবে নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:নওগাঁ জেলার ব্যক্তি
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের সচিব
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লিগের রাজনীতিবিদ
বিষয়শ্রেণী:বাংলাদেশী হিন্দু
বিষয়শ্রেণী:২১শ_শতাব্দীর_বাংলাদেশী_রাজনীতিবিদ
সোনিয়া সিং

**সোনিয়া সিং** একজন ভারতীয় টেলিভিশন অভিনেত্রী । তিনি ড কীর্তী মেহেরা হিসেবে তার ভূমিকার জন্য পরিচিত। স্টার ওয়ান এর সবচেয়ে জনপ্রিয় ধারাবাহিক *দিল মিল গেয়ি*, তিনি রিচা  থাকরাল হিসেবে*পরিচয়*, সুষমা হিসেবে *ভাবি* এবং অন্তরা  হিসেবে*কুমকুম - এক  প্যায়ারা সা বন্ধন* ।

## টিভি

## তথ্যসূত্র

## বহিঃসংযোগ

*    
* স্টার ওয়ানের 'দিল মিল গেয়ি'এর পার্টিতে সোনিয়া সিং

বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
যৌন পাশা

থাম্ব|খেলার নিয়মানুসারে, এই পাশাগুলো একজন খেলোয়াড়কে বাতাসে "নিক্ষেপ" করতে হয়
থাম্ব|যৌন পাশায় "টিস ও নিপলস" দেখাচ্ছে। অর্থ হচ্ছে
**যৌন পাশা** বা **সেক্স ডাইস** একটি হল পাশা খেলা যৌন পরিবেশে শৃঙ্গারের উদ্দেশ্যে খেলা হয়।  সংখ্যার পরিবর্তে, প্রতি পাশে লেখা থাকে একটি দেহের অংশের নাম; ঘোরা শেষে যে নামটা উপরে থাকে দেহের সেই অংশে অবশ্যই যৌন মনোযোগ দেয়া হয়।  *ডেইলি প্রিন্সটোনিয়ান*  পরামর্শ দিয়েছেন "জড়তা কাটিয়ে শৃঙ্গার বাড়ান বরফ ভাঙ্গতে এবং [তার] ফোরপ্লে বাড়ানোর জন্য" সেক্স ডাইস ঘূর্ণায়মান করার পরামর্শ দেন।  *ইউনিভার্সিটি ডেইলি কানসান*  উপদেশ দিয়েছেন, যারা  বিশেষত অঙ্গহীন নয় (যারা নতুন এবং উদ্ভাবনী যৌনাসন চেষ্টা করেন নি) তারা অন্তত একবার যৌন পাশা নিক্ষেপ করবেন, এটা করবেন বিছানায় বৈচিত্র্য আনার জন্য।" 

বাণিজ্যিকভাবে উপলভ্য সংস্করণ, যাকে শৃঙ্গারের পাশাও বলা হয়, এতে দুটি পাশা থাকে, একটিতে দেহের অংশ এবং অপরটিতে ক্রিয়াকলাপ সহ; পাশ্বের রোলটি নির্ধারণ করবে যে কোন ক্রিয়াটি শরীরের কোন অংশে প্রয়োগ করতে হবে। স্পিন ম্যাগাজিনের মতে, খেলাটি বিশেষত আমেরিকান কিশোরদের মধ্যে জনপ্রিয়। 


## তথ্যসূত্র

বিষয়শ্রেণী:যৌন খেলনা
ইশিতা গঙ্গোপাধ্যায়

**ইশিতা গঙ্গোপাধ্যায়** একজন ভারতীয় টেলিভিশন অভিনেত্রী। 
## জীবন
তিনি অভিনয় শুরু করেন বাংলা টেলিভিশনে অভিনয়ের মাধ্যমে ৷তিনি বেশ কিছু বাংলা ধারাবাহিকে মূল চরিত্রে অভিনয় করেছেন ৷যেমন - ইটিভি বাংলার "অন্নপূর্ণা",মিসেস সিংহ রায়,ভাষা।তিনি বাংলা সিনেমাতে ও কাজ করেন।তিনি অন্নপূর্ণা গার্লস হাই স্কুল থেকে হাই স্কুল এডুকেশন সম্পূর্ণ করেন । পরে তিনি মুম্বাই পাড়ি দেন ৷ তিনি অনেক পরিশ্রম করে নিজেকে প্রতিষ্ঠিত করেন ৷তিনি নাচে বেশ দক্ষ।

## টিভি

## চলচ্চিত্রের তালিকা

* *মেরি পিয়ারি বিন্দু* - তে বিশেষ উপস্থিতি।এতে আয়ুষ্মান খুরানা এবং পরিণীতি চোপড়া মূল চরিত্রে ছিলেন।
* রেস্কিউ (২০১৯) - মীরা হিসাবে।এটি নয়ন পাচরি পরিচালিত।
* অচেনা মানুষ ও একটি ছোট্ট মেয়ের গল্প- বাংলা শর্ট ফিল্ম।
## তথ্যসূত্র

## বহিঃসংযোগ

* 

বিষয়শ্রেণী:১৯৯২-এ জন্ম
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:কলকাতার অভিনেত্রী
বাংলাদেশের সংস্কৃতিমন্ত্রী

**বাংলাদেশের সংস্কৃতিমন্ত্রী** হলেন গণপ্রজাতন্ত্রী বাংলাদেশ সরকারের সংস্কৃতি বিষয়ক মন্ত্রণালয়ের দায়িত্বপ্রাপ্ত মন্ত্রী। তিনি সংস্কৃতি বিষয়ক মন্ত্রণালয়ের অধীনে সকল দপ্তর ও সংস্থারও মন্ত্রী। ১৯৭২ সালে শিক্ষা মন্ত্রণালয়ের অধীনে ‘সংস্কৃতি ও ক্রীড়া’ বিষয়ক একটি বিভাগ গঠিত হয় যা পরে ‘শ্রম ও কল্যাণ’ মন্ত্রণালয়ে যুক্ত করা হয়। তবে আবার এটিকে শিক্ষা মন্ত্রণালয়ে যুক্ত করা হয়। ১৯৭৮ সালে বিভাগটিকে ‘ক্রীড়া ও সংস্কৃতি বিষয়ক মন্ত্রণালয়’ নামে পৃথক করা হয় এবং ১৯৭৯ সালে ধর্ম বিষয়কে সম্পৃক্ত করে ‘ধর্ম, সংস্কৃতি ও ক্রীড়া বিষয়ক মন্ত্রণালয়’ নামকরণ করা হয়। ১৯৮০ সালে ধর্ম মন্ত্রণালয়কে আলাদা মন্ত্রণালয় এবং ক্রীড়া এবং সংস্কৃতি বিভাগ থেকে ক্রীড়া বিষয়ক কার্যাবলিকে পৃথক করে ‘যুব ও ক্রীড়া মন্ত্রণালয়’ গঠিত হয় এবং সংস্কৃতিকে পুনরায় শিক্ষা মন্ত্রণালয়ে দেওয়া হয়। পরে এটিকে পূর্ণাঙ্গ মন্ত্রণালয় করা হয়।

এই মন্ত্রণালয়ে দায়িত্ব পালন করা সকল মন্ত্রী, উপদেষ্টা, প্রতিমন্ত্রী এবং উপমন্ত্রীর তালিকা দেওয়া হয়েছে।

## দায়িত্বপ্রাপ্ত মন্ত্রী, উপদেষ্টা এবং প্রতিমন্ত্রী

## তথ্যসূত্র

বিষয়শ্রেণী:বাংলাদেশের মন্ত্রণালয় অনুযায়ী মন্ত্রীদের তালিকা
অগুস্ত স্ত্রিন্দবারি

**ইয়োহান অগুস্ত স্ত্রিন্দবারি** (; ২২ জানুয়ারি ১৮৪৯ - ১৪ মে ১৯১২) ছিলেন একজন সুয়েডীয় নাট্যকার, ঔপন্যাসিক, কবি, প্রাবন্ধিক ও চিত্রশিল্পী। ব্যক্তিগত অভিজ্ঞতালব্ধ বিষয় নিয়ে লিখে প্রসিদ্ধি অর্জন করা স্ত্রিন্দবারির সাহিত্যজীবনের ব্যপ্তি চার দশক। এই সময়ে তিনি ষাটের অধিক নাটক এবং ত্রিশের অধিক কল্পকাহিনী, জীবনী, ইতিহাস আশ্রিত লেখনী, সাংস্কৃতিক বিশ্লেষণ ও রাজনীতি নিয়ে লিখেছেন। নিরীক্ষাধর্মী এই লেখক বিভিন্ন ধরনের নাটকীয় পদ্ধতি, তথা স্বভাবজাত বিয়োগান্ত, নাটিকা, ও ঐতিহাসিক নাটক এবং অধিবাস্তব নাটকীয় পদ্ধতির প্রয়োগ দেখিয়েছেন। তার শুরুর লেখনীগুলো থেকেই তিনি নাটকীয়তা, ভাষা ও দৃশ্যমানতার অভিনব রূপের বিকাশ ঘটিয়েছেন। তাকে আধুনিক সুয়েডীয় সাহিত্যের জনক বলে অভিহিত করা হয় এবং তার *দ্য রেড রুম* (১৯৭৯) উপন্যাসটিকে প্রথম আধুনিক সুয়েডীয় উপন্যাস বলে বর্ণনা করা হয়।

## জীবনী
### শৈশব
থাম্ব|২৫ বছর বয়সী অগুস্ত স্ত্রিন্দবারি, ১৮৭৪ সাল
স্ত্রিন্দবারি ১৮৪৯ সালের ২২শে জানুয়ারি সুইডেনের স্টকহোমে জন্মগ্রহণ করেন। তার পিতা কার্ল অস্কার স্ত্রিন্দবারি ছিলেন একজন শিপিং এজেন্ট এবং মাতার এলিনরা উলরিকা নরলিং ছিলেন একজন একজন গৃহপরিচারিকা। অগুস্ত তার পিতামাতার পরিণত বয়স পর্যন্ত বেঁচে যাওয়া তৃতীয় সন্তান। তার যখন সাত বছর বয়স তাদের পরিবার উত্তরে নরতুলসগাতানে চলে যায়। এক বছর পর তারা সাবাৎসবারিতে স্থানান্তরিত হয় এবং সেখানে তিন বছর থাকার পর পুনরায় নরতুলসগাতানে ফিরে আসে। তিনি ক্লারায় একটি স্কুলে চার বছর পড়াশোনা করেন। ১৮৬০ সালে তিনি ইয়াকবে একটি স্কুলে ভর্তি হন এবং সেখানে মাত্র এক বছর পড়াশোনা করেন। ১৮৬১ সালের শরতে তিনি স্টকহোল লাইসিয়ামে ভর্তি হন এবং সেখানে ছয় বছর পড়াশোনা করেন। শৈশবে তিনি প্রাকৃতিক বিজ্ঞান, আলোকচিত্রবিদ্যা, ধর্ম বিষয়ে আগ্রহী ছিলেন। তার যখন ১৩ বছর বয়স তখন তার মাতা মারা যান। তার পিতা তাদের আয়া এমিলিয়া শার্লট্টা পিটারসনকে বিয়ে করেন। ১৮৬৭ সালে তিনি স্নাতক পাস করেন এবং উপসালা বিশ্ববিদ্যালয়ে ভর্তি হন এবং ১৩ই সেপ্টেম্বর থেকে তার বিশ্ববিদ্যালয়ের পাঠ গ্রহণ শুরু হয়।

## তথ্যসূত্র

## গ্রন্থপঞ্জি

* অ্যাডামস, অ্যান-শার্লট গ্যাভেল, সম্পাদিত। ২০০২। *Dictionary of Literary Biography*. Vol. 259 *Twentieth-Century Swedish Writers Before World War II*. Detroit, MI: Gale. ।
* 
* 
* 
* .
* লেন, হ্যারি। ১৯৯৮। "Strindberg, August." In *The Cambridge Guide to Theatre.* Ed. Martin Banham. Cambridge: Cambridge UP. 1040–41. ।

## বহিঃসংযোগ

### পাবলিক ডোমেইনে ইংরেজি অনুবাদ
* 
* 
* 

### অন্যান্য
* 
* 

বিষয়শ্রেণী:১৮৪৯-এ জন্ম
বিষয়শ্রেণী:১৯১২-এ মৃত্যু
বিষয়শ্রেণী:১৯শ শতাব্দীর সুয়েডীয় নাট্যকার
বিষয়শ্রেণী:২০শ শতাব্দীর সুয়েডীয় নাট্যকার
বিষয়শ্রেণী:সুয়েডীয় নাট্যকার
বিষয়শ্রেণী:১৯শ শতাব্দীর প্রাবন্ধিক
বিষয়শ্রেণী:১৯শ শতাব্দীর স্মৃতিকথাকার
বিষয়শ্রেণী:১৯শ শতাব্দীর অ-কল্পকাহিনী লেখক
বিষয়শ্রেণী:১৯শ শতাব্দীর ছোটগল্পকার
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:২০শ শতাব্দীর স্মৃতিকথাকার
বিষয়শ্রেণী:২০শ শতাব্দীর ছোটগল্পকার
বিষয়শ্রেণী:রাজতন্ত্র বিরোধী
বিষয়শ্রেণী:দারিদ্র্যবিরোধী সমর্থনকারী
বিষয়শ্রেণী:ধর্মের সমালোচক
বিষয়শ্রেণী:আধুনিকবাদী থিয়েটার
বিষয়শ্রেণী:আধুনিকতাবাদী লেখক
বিষয়শ্রেণী:পরাবাস্তববাদী লেখক
বিষয়শ্রেণী:পাশ্চাত্য সভ্যতার তাত্ত্বিক
বিষয়শ্রেণী:উপসালা বিশ্ববিদ্যালয়ের প্রাক্তন শিক্ষার্থী
সৈয়দ দীদার বখত

**সৈয়দ দীদার বখত** বাংলাদেশের জাতীয় পার্টির একজন রাজনীতিবিদ, অন্যতম প্রভাবশালী প্রেসিডিয়াম সদস্য এবং সাবেক সংস্কৃতি ও তথ্য প্রতিমন্ত্রী। চতুর্থ জাতীয় সংসদে তিনি সাতক্ষীরা-১ আসনে জাতীয় পার্টি থেকে নির্বাচিত হয়ে সংসদ সদস্য হিসেবে দায়িত্ব পালন করেন।

## রাজনৈতিক জীবন
দীদার ১৯৮৮ সালে চতুর্থ জাতীয় সংসদ নির্বাচনে জাতীয় পার্টির মনোনয়নে সাতক্ষীরা-১ আসন থেকে সংসদ সদস্য নির্বাচিত হন। ১৯৮৯ সালের ২৩ ডিসেম্বর তিনি এরশাদের মন্ত্রিসভায় সংস্কৃতি ও তথ্য প্রতিমন্ত্রীর দায়িত্ব পান এবং ১৯৯০ সালের ৬ ডিসেম্বর পর্যন্ত তিনি এ দায়িত্ব পালন করেন। ২০০০ সালে তিনি বাংলাদেশ জাতীয়তাবাদী দলে যোগদান করেন কিন্তু বিএনপি থেকে সাতক্ষীরা-১ আসনের মনোনয়ন না পাওয়ায় লিবারেল ডেমোক্র্যাটিক পার্টিতে যোগদান করেন। পরবর্তীতে তিনি পুনরায় জাতীয় পার্টিতে ফিরে আসেন এবং ২০১৯ সালের মে মাসে তাকে জাতীয় পার্টির প্রেসিডিয়াম সদস্য করা হয়।

## তথ্যসূত্র

বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:জীবিত ব্যক্তি
বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:তেঁতুলিয়ার ব্যক্তি
বিষয়শ্রেণী:এশীয় বংশোদ্ভূত বাংলাদেশী ব্যক্তি
বিষয়শ্রেণী:খুলনা বিভাগের রাজনীতিবিদ
ভেনেরিয়াম

থাম্ব|হাউস অফ স্যালাস্টে একটি ভেনেরিয়াম
**ভেনেরিয়াম** (দেবী ভেনাসের উপর ভিত্তি করে) ছিল প্রাচীন রোমান ব্যক্তিগত অ্যাপার্টমেন্টগুলির একটি উপাদান যা বিশেষত পম্পেইতে পাওয়া যায়। এটি মূলত যৌন ক্রিয়াকলাপের জন্য নিবেদিত বিশেষায়িত অ্যাপার্টমেন্ট বা ঘর।  একটি ভেনেরিয়াম পাওয়া যায় জুলিয়া ফেলিক্সের হাউসে এবং অন্যটি  হাউস অফ সেলাস্টে দুটাই পম্পেইয়ে। পরের ভেনেরিয়ামটিতে একটি বাগান সহ কয়েকটি পৃথক কক্ষ ছিল।

হাউস অফ জুলিয়া ফেলিক্সের একটি লাতিন শিলালিপিতে উল্লেখ ছিল যে "জুলিয়া ফেলিক্সের এস্টেটে ... একটি ভেনেরিয়াম", অন্যান্য বিষয়গুলির মধ্যে "আগস্টের আইডির প্রথম থেকে ষষ্ঠ অবধি পাঁচটি ধারাবাহিক বছরের জন্য সময় দেওয়া উচিত"।  এর সাথে সংক্ষিপ্তসার এসকিউডিএলএনসি "সি কুইস ডোমির লেনোসিনিয়াম এক্সেরসেট নে কন্ডিকটো" ("এমন কাউকে আবেদন করতে দিও না যে, বাড়ীতেই পতিতালয় রাখে")। হাউস অব সেলুস্টিয়াসের ভেনেরিয়ামে একটি শয়নকক্ষ, একটি পালঙ্ক এবং একটি ল্যারিয়াম (পরিবারের মাজার) ছিল।

## তথ্যসূত্র

বিষয়শ্রেণী:লাতিন শব্দ ও বাক্যাংশ
বিষয়শ্রেণী:প্রাচীন রোমান স্থাপত্য
শ্বশুরবাড়ি জিন্দাবাদ (দ্ব্যর্থতা নিরসন)

**শ্বশুরবাড়ি জিন্দাবাদ** শিরোনামে নিম্নের বিষয় সমূহ নির্দেশিত হতে পারে-

# শ্বশুরবাড়ি জিন্দাবাদ - ২০০০ সালে মুক্তিপ্রাপ্ত ভারতীয় বাংলা চলচ্চিত্র।
# শ্বশুরবাড়ি জিন্দাবাদ - ২০০১ সালে মুক্তিপ্রাপ্ত বাংলাদেশী চলচ্চিত্র।
# শ্বশুরবাড়ি জিন্দাবাদ ২ - ২০২২ সালে মুক্তিপ্রাপ্ত বাংলাদেশী চলচ্চিত্র।
কনস্তান্তিন স্তানিস্লাভ্‌স্কি

**কনস্তান্তিন সের্গেইয়েভিচ স্তানিস্লাভ্‌স্কি** (; ১৭ জানুয়ারি [পুরনো রীতিতে ৫ জানুয়ারি] ১৮৬৩ - ৭ আগস্ট ১৯৩৮) ছিলেন একজন রুশ মঞ্চ অভিনেতা ও নির্দেশক। তিনি অন্যতম সেরা চরিত্রাভিনেতা হিসেবে বহুল পরিচিত এবং তার পরিচালিত মঞ্চনাটকসমূহ তাকে তার প্রজন্মের অন্যতম শীর্ষস্থানীয় মঞ্চ নির্দেশক হিসেবে খ্যাতি পাইয়ে দিয়েছে। তার অভিনয়ের প্রশিক্ষণ, প্রস্তুতি, ও অনুশীলনের পদ্ধতির কৌশলের জন্য তার খ্যাতি ও প্রভাব রয়ে গেছে।

স্তানিস্লাভ্‌স্কি ৩৩ বছর বয়স পর্যন্ত অপেশাদার অভিনেতা ও মঞ্চ নির্দেশক হিসেবে কাজ করতেন। এরপর তিনি ভ্লাদিমির নেমিরভিচ-দানচেঙ্কোর সাথে যৌথভাবে জগদ্বিখ্যাত মস্কো আর্ট থিয়েটার প্রতিষ্ঠা করেন। এই নাট্যমঞ্চের ইউরোপে (১৯০৬) ও মার্কিন যুক্তরাষ্ট্রে (১৯২৩-২৪) সফর এবং এর মাইলফলক ছোঁয়া *[[গাঙচিল (নাটক)|দ্য সিগাল]]* (১৮৯৮) ও *[[হ্যামলেট]]* (১৯১১-১২) নাটকের মঞ্চায়ন তার খ্যাতির বিকাশে সহায়তা করে এবং মঞ্চনাটকে নতুন সম্ভাবনার দ্বার উন্মোচন করে। মস্কো থিয়েটারের কল্যাণে তিনি মস্কো ও বিশ্বব্যাপী তার সময়ের নতুন রুশ নাটক, বিশেষ করে আন্তন চেখভ, মাক্সিম গোর্কি ও মিখাইল বুলগাকভের নাটকগুলোর প্রসারে ভূমিকা রাখেন। পাশাপাশি তিনি বিভিন্ন ধরনের ধ্রুপদী রুশ ও ইউরোপীয় নাটক মঞ্চস্থ করেন।

## জীবনী
### প্রারম্ভিক জীবন
স্তানিস্লাভ্‌স্কি ১৮৬৩ সালের ১৭ই জানুয়ারি [পুরনো রীতিতে ৫ জানুয়ারি] মস্কোতে জন্মগ্রহণ করেন। তিনি রাশিয়ার অন্যতম ধনী আলেকসেইয়েভ পরিবারে জন্মগ্রহণ করেন। তার জন্মনাম কনস্তান্তিন সের্গেইয়েভিচ আলেকসেইয়েভ এবং পরবর্তী কালে তিনি ১৮৮৪ সালে তার পিতামাতার নিকট থেকে তার অভিনয়ের কার্যক্রম গোপন রাখতে মঞ্চনাম "স্তানস্লাভ্‌স্কি" নাম গ্রহণ করেন। ১৯১৭ সালের কমিউনিস্ট বিপ্লবের পূর্ব পর্যন্ত তিনি প্রায়ই অভিনয় ও পরিচালনায় নিরীক্ষার জন্য তার উত্তরাধিকারসূত্রে লব্ধ সম্পদ ব্যবহার করতেন। তার পরিবারের আপত্তির জন্য তিনি ৩৩ বছর পর্যন্ত অপেশাদার মঞ্চে কাজ করেছেন।

### মস্কো আর্ট থিয়েটার প্রতিষ্ঠা

স্তানিস্লাভ্‌স্কি ১৮৯৭ সালের ৪ঠা জুলাই [পুরনো রীতিতে ২২শে জুন] ভ্লাদিমির নেমিরভিচ-দানচেঙ্কোর সাথে সাক্ষাৎ করেন এবং যৌথভাবে মস্কো আর্ট থিয়েটার প্রতিষ্ঠা করেন, যা শুরুতে "মস্কো পাবলিক-অ্যাকসেসিবল থিয়েটার" নামে পরিচিত ছিল। তাদের ১৮ ঘণ্টা আলোচনা মঞ্চনাটকের ইতিহাসে কিংবদন্তি মর্যাদা লাভ করে।

## তথ্যসূত্র

## বহিঃসংযোগ

* The Stanislavski Centre  at the Rose Bruford College
* Routledge Performance Archive: Stanislavski

বিষয়শ্রেণী:১৮৬৩-এ জন্ম
বিষয়শ্রেণী:১৯৩৮-এ মৃত্যু
বিষয়শ্রেণী:রুশ মঞ্চ অভিনেতা
বিষয়শ্রেণী:রুশ মঞ্চ পরিচালক
বিষয়শ্রেণী:মস্কোর অভিনেতা
অফিসার্স ক্লাব, ঢাকা

**অফিসার্স ক্লাব, ঢাকা** বাংলাদেশের ঢাকার একটি সরকারী অফিসার ক্লাব। 

## ইতিহাস
১৯৬৭ সালে এটি প্রতিষ্ঠা করা হয়। সরকারের মন্ত্রিপরিষদ সচিব নির্বাহী কমিটির সভাপতি। প্রতি দুই বছর অন্তর গোপন ব্যালটের মাধ্যমে নির্বাহী কমিটির সদস্যগণ নির্বাচিত হন। বর্তমানে সাধারণ সম্পাদক হলেন মোহাম্মদ মেজবাহ উদ্দিন চৌধুরী। 

## কার্যক্রম
ক্লাবের কার্যক্রম এর মধ্যে খেলাধুলা বিভিন্ন প্রতিযোগিতা আয়োজন এবং ত্রান তহবিল দান করা ও সদস্যদের সহযোগিতা করা।

## তথ্যসূত্র

বিষয়শ্রেণী:১৯৬৭-এ প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৬৭-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের ক্লাব ও সমিতি
বিষয়শ্রেণী:ঢাকার সমাজ
রেজাউল আহসান

**রেজাউল আহসান** একজন বাংলাদেশি সরকারি কর্মকর্তা যিনি গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। তিনি এর আগে মন্ত্রিপরিষদ বিভাগের অতিরিক্ত সচিব হিসেবে কর্মরত ছিলেন। বর্তমানে তিনি বাংলাদেশ এনজিও ফাউন্ডেশনের চেয়ারম্যান হিসেবে দায়িত্ব পালন করছেন।

## জন্ম ও প্রাথমিক জীবন
রেজাউল আহসান ১৯৬২ সালে রংপুর জেলার মিঠাপুকুর উপজেলায় জম্মগ্রহণ করেন।

## কর্মজীবন
রেজাউল আহসান বাংলাদেশ সিভিল সার্ভিস (প্রশাসন) ক্যাডারের অষ্টম ব্যাচের (১৯৮৬)  কর্মকর্তা। ১৯৮৯ সালে তিনি বাংলাদেশ সিভিল সার্ভিসে যোগদান করে প্রশাসনের বিভিন্ন পদে দায়িত্ব পালন করেছেন।

তিনি সহকারী কমিশনার ও ম্যাজিস্ট্রেট, উপজেলা নির্বাহী অফিসার, অতিরিক্ত জেলা প্রশাসক এবং কুমিল্লা জেলা প্রশাসক ও জেলা ম্যাজিস্ট্রেট সহ বিভিন্ন দায়িত্ব পালন করেন। তিনি উপসচিব হিসেবে জনপ্রশাসন মন্ত্রণালয়ে, যুগ্ম সচিব ও অতিরিক্ত সচিব হিসেবে অর্থ বিভাগ, অর্থ মন্ত্রণালয়ে এবং সচিব হিসেবে মন্ত্রিপরিষদ বিভাগে দায়িত্ব পালন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:বাংলাদেশের সচিব
বিষয়শ্রেণী:রংপুর জেলার ব্যক্তি
বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
যৈবতী কন্যার মন

***যৈবতী কন্যার মন*** হচ্ছে ২০২১ সালের বাংলাদেশী সঙ্গীতধর্মী নাট্য চলচ্চিত্র। চলচ্চিত্রটি পরিচালনা ও চিত্রনাট্য লিখেছেন নারগিস আক্তার। এটি বাংলাদেশ সরকার কর্তৃক অনুদানে নির্মিত চলচ্চিত্র। এতে কেন্দ্রীয় চরিত্রে অভিনয় করেছেন গাজী আব্দুন নূর ও সায়ন্তনী দত্ত। পাশাপাশি গাজী রাকায়েত ও গোলাম ফরিদা ছন্দা সহ অন্যান্যরা বিভিন্ন গুরুত্বপূর্ণ ভূমিকা অভিনয় করেছেন।

## অভিনয়
* আব্দুন নূর - আলাল
* সায়ন্তনী দত্ত - কালিন্দী / পরী
* গাজী রাকায়েত
* গোলাম ফরিদা ছন্দা
* ইমতু রাতিশ

## প্রযোজনা
২০১৩ সালের ২১ আগস্ট বিএফডিসির জহির রায়হান কালার ল্যাবে *যৈবতী কন্যার মন* চলচ্চিত্রের আনুষ্ঠানিক মহরত অনুষ্ঠিত হয়।

## তথ্যসূত্র

## বহিঃসংযোগ
* 
* 

বিষয়শ্রেণী:২০২১-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:নারগিস আক্তার পরিচালিত চলচ্চিত্র
বিষয়শ্রেণী:সুজেয় শ্যাম সুরারোপিত চলচ্চিত্র
সৈয়দ আলী আশরাফ

**সৈয়দ আলী আশরাফ** (৩০ জানুয়ারি ১৯২৪ - ৭ আগস্ট ১৯৯৮) ছিলেন একজন বাংলাদেশী ইসলামী পণ্ডিত এবং একাডেমিক। তিনি করাচী বিশ্ববিদ্যালয়ের ইংরেজি বিভাগের প্রধান এবং ইংরেজির অধ্যাপক ছিলেন এবং তিনি জ্ঞান ইসলামীকরণের মডেল তৈরী করেন,যা পরবর্তীতে ইসলামিক জীবনে ব্যাপক সাড়া ফেলে। পরবর্তীতে তিনি ১৯৮০ সালে সৌদি আরবের জেদ্দায় বিশ্ব ইসলামী শিক্ষা কেন্দ্রের মহাপরিচালক হন। তিনি ক্যামব্রিজের ইসলামিক একাডেমির প্রতিষ্ঠাতা ও মহাপরিচালকও ছিলেন। ১৯৯৮ সালে বাংলাদেশে মৃত্যুর আগ পর্যন্ত তিনি দারুল ইহসান বিশ্ববিদ্যালয়ের প্রতিষ্ঠাতা উপাচার্য ছিলেন।

## শিক্ষা
সৈয়দ আলী আশরাফ বাংলাদেশের ঢাকায় জন্মগ্রহণ করেন। তিনি ঢাকা বিশ্ববিদ্যালয় থেকে ইংরেজিতে স্নাতকোত্তর ডিগ্রি অর্জন করেন এবং কেমব্রিজের ফিটজউইলিয়াম কলেজ থেকে ইংরেজি সাহিত্যে অনার্স এবং পিএইচডি অর্জন করেন।

## পেশা
তিনি পূর্ব পাকিস্তানের একটি বিশ্ববিদ্যালয়ে শিক্ষকতা শুরু করেছিলেন। তিনি নিম্নলিখিত পদগুলিতে অধিষ্ঠিত ছিলেন:

* ঢাকা বিশ্ববিদ্যালয়ের ইংরেজির প্রভাষক ও পাঠক (১৯৪৯)
* রাজশাহী বিশ্ববিদ্যালয়ের ইংরেজি বিভাগের প্রধান (১৯৫৪-৫৬) 
* পাকিস্তানের করাচি বিশ্ববিদ্যালয়ের ইংরেজি বিভাগের প্রধান ও অধ্যাপক (১৯৫৬-৭৩) 
* বাদশাহ আবদুল আজিজ বিশ্ববিদ্যালয়, মক্কার ইংরেজি বিভাগের প্রধান ও অধ্যাপক (১৯৭৪-৭৭) 
* জেদ্দায় বাদশাহ আবদুল আজিজ বিশ্ববিদ্যালয়ের অধ্যাপক (১৯৭৭-৮৪) 
* হার্ভার্ড বিশ্ববিদ্যালয়ের অধ্যাপক (১৯৭১) 
* নিউ ব্রান্সউইক বিশ্ববিদ্যালয় (১৯৭৪) এর পরিদর্শন অধ্যাপক

## কর্ম
তিনি একজন বিশিষ্ট লেখক এবং সম্পাদক ছিলেন এবং বিভিন্ন বই এবং অনেক নিবন্ধ সম্পাদনার পাশাপাশি লিখালিখি করেছেন।  তার লেখা কিছুর বইয়ের মধ্যে অন্তর্ভুক্ত আছে:

* ক্রাইসিস ইন মুসলিম এডুকেশন (*মুসলিম শিক্ষায় সংকট*), ১৯৭৯, লন্ডন: হজদার অ্যান্ড স্টাফটন (সৈয়দ আলী আশরাফ এবং সৈয়দ সাজ্জাদ হুসেন ) 
* নিউ হরাইজনস ইন মুসলিম এডুকেশন (*মুসলিম শিক্ষায় নতুন দিগন্ত*), ১৯৮৫, লন্ডন: হডার এবং স্টাফটন 
* ইসলাম – টিচার'স ম্যানুয়াল – দি ওয়েস্টহিল প্রজেক্ট (*ইসলাম - শিক্ষকের ম্যানুয়াল - ওয়েস্টহিল প্রকল্প*), ১৯৮৯, লেকহ্যাম্পটম: স্ট্যানলি থমাস 
* রিলিজিওন এন্ড এডুকেশন: ইসলামিক এন্ড খ্রীষ্টান এপ্রোচেচ (*ধর্ম ও শিক্ষা: ইসলামি এবং খ্রিস্টান পদ্ধতি*), ১৯৯৪, কেমব্রিজ: ইসলামিক একাডেমী (সৈয়দ আলী আশরাফ এবং পল এইচ. হার্ট এডিএস)

;কবিতার বই 
* চৈত্র যখন
* বিসংগতি
* প্রেমের কবিতাতে "ইভানকে ক্লেয়ার গল" 
* হিজরত ‘রাবাইয়াতে জাহীনি
;সমালোচনামূলক গ্রন্থ
* কাব্য পরিচয়
* নজরুল জীবনে প্রেমের এক অধ্যায়

## তথ্যসূত্র

বিষয়শ্রেণী:১৯২৫-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:দারুল ইহসান বিশ্ববিদ্যালয়ের উপাচার্য
বিষয়শ্রেণী:করাচি বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইসলামি শিক্ষা
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি আলেম
বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:আলোকদিয়ার ব্যক্তি
কাঁওড় যাত্রা

থাম্ব|200px|হরিদ্বারের হর কি পাউরীতে কাঁওড় মেলায় কাঁওড়ীগণ
**কাঁওড় যাত্রা** শিবভক্তদের বার্ষিক তীর্থযাত্রা। এই তীর্থযাত্রীদের কাঁওড়ীয়া বা ভোলে বলে। তাঁরা উত্তরাখণ্ড-এর হরিদ্বার, গোমুখ, গঙ্গোত্রী এবং বিহার-এর সুলতানগঞ্জে পবিত্র গঙ্গা নদীর জল আনতে যায়। লাখ লাখ ভক্ত গঙ্গার পবিত্র জল বহুদূর বহন করে স্থানীয় শিব মন্দির বা বিশেষ মন্দির যেমন মীরাটের পুরা মহাদেব এবং ঔঘরনাথ ও কাশী বিশ্বনাথ, বৈদ্যনাথ এবং ঝাড়খণ্ড-এর দেওঘরে জলাবিশেষ করে।

ধর্মীয় রীতিতে পবিত্র উৎসের জল কাঁধের ভারের দুইদিকে নিয়ে যাত্রা করা পুণ্যার্থীদের কাঁওড় বলে। প্রারম্ভে এই যাত্রা সীমিত লোকের মধ্যে সীমাবদ্ধ ছিল। ১৯৮০র দশকের শেষদিকে এই যাত্রা জনপ্রিয়তা অর্জন করে। বর্তমান হরিদ্বারের কাঁওড় যাত্রা ভারত-এর অন্যতম বৃহৎ ভক্তের সমাগম হওয়া শহরে পরিগণিত হয়েছে। বর্তমানে এই উৎসব গোটা ভারতে জনপ্রিয় হয়ে উঠেছে।

## নামের উৎপত্তি
কাঁওড় যাত্রায় কাঁওড়ীয়ারা কাঁধে এক বিশেষ ধরনর ভার বহন করে। সাধারণতে বাঁশ দ্বারা নির্মিত এই ভারের দুদিকে জল বহন করার ব্যবস্থা থাকে। এই ভারটিকে কাঁওড় বলে এবং এই যাত্রার নাম এর থেকেই এসেছে।

## ইতিহাস
259px|থাম্ব|জল তুলে নেওয়া একজন কাঁওড়ীয়া
কাঁওড় যাত্রা হিন্দু ধর্মগ্রন্থ পুরাণে উল্লিখিত সমুদ্র মন্থন-এর সঙ্গে জড়িত। সমুদ্রমন্থনে প্রথমে অমৃতের পরিবর্তে হলাহলের অভির্ভাব হয়েছিল। এই বিষের ভয়ানক পরিনাম থেকে জগতকে উদ্ধার করতে দেবাদিদেব মহাদেবে বিষপান করেছিলেন। কিন্তু হলাহলের ঋণাত্মক প্রভাবের জন্য শিব কষ্ট পাচ্ছিলেন। তেত্রাযুগে শিবের পরম ভক্ত রাবণ কাঁওড়ে পবিত্র গঙ্গার জল এনে রামেশ্বর জ্যোতির্লিঙ্গে জলাভিষেক করেছিলেন এবং ভগবান শিব হলাহলের ঋণাত্মক প্রভাব থেকে মুক্তি লাভ করেছিলেন।

## বোল বম
থাম্ব|বোল বম
**বোল বম** বা **বল বম** ভারত এবং নেপাল-এর শিবভক্তগণ শিবের গুণ-গরিমা গান করা বার্ষিক তীর্থযাত্রা। এই উৎসব শ্রাবণ মাস বা শাওন মাসে অনুষ্ঠিত হয়। ভক্তরা গঙ্গা বা অন্য কোনো পবিত্র উৎসর জল কাঁওড়ে নিয়ে কাঁধে তুলে নেয়। এই যাত্রায় কাঁওড়ীয়ারা গেরুয়া বসন পরিধান করে খালি পায়ে শিব মন্দিরে উপস্থিত হয়ে জলাভিষেক করে। সাধারণত এই যাত্রায় কাঁওড়ীয়ারা সপরিবারে, আত্মীয়স্বজন, কাছের প্রতিবেশীদের সাথে যাত্রা করে। এই যাত্রায় তাঁরা 'বোল বম' বা 'বল বম' অর্থাৎ শিবের নাম উচ্চারণ করে। এর সঙ্গে তাঁরা ভজন স্তুতিমূলকসংগীত গেয়ে ভগবান শিবের নাম নেয়।

## যাত্রা
শ্রাবণ বা শাওন মাস ভগবান শিবের প্রতি উৎসর্গিত। ভক্তদের বেশিরভাগই শাওন মাসের সোমবারে ব্রত উপাসনা করে। তদুপরি শ্রাবণ মাস হিন্দু মান্যতা অনুসারে পবিত্র চতুর্মাস কালের অন্তর্ভুক্ত, তাই এই মাসে তীর্থযাত্রা এবং পবিত্র নদীতে স্নান করা হয়। এই সময় হাজার হাজার ভক্ত গেরুয়া বসন পরিধান করে হরিদ্বার, গঙ্গোত্রী এবং গোমুখের গঙ্গার জল আনতে যায়। এর সঙ্গে অন্য অন্য পবিত্র স্থল থেকে জল এনে স্থানীয় বা প্রধান শিবলিঙ্গে অর্পণ করে। এই যাত্রায় বেশি সংখ্যক পুরুষ অংশ নেয় যদিও কিছুসংখ্যক মহিলাও এতে অংশগ্রহণ করে। এইযাত্রায় বেশিরভাগই খালি পায় যায় যদিও বেশি দূরত্বের শহর সমূহে বিভিন্ন বাহনের সহায়তায় যাওয়া হয়। বিভিন্ন সংগঠন এই যাত্রার যাত্রীদের সুবিধার্থে স্থানে স্থানে ক্যাম্পের আয়োজন করে। বর্তমানে এই যাত্রা ভারতের সব শহরে ছড়িয়ে পড়েছে। পবিত্র স্থল থেকে জল আনার পর সেই জল শ্রাবণ মাসের ত্রয়োদশী তিথিতে বা মহাশিবরাত্রির দিন শিবলিঙ্গের জলাভিষেক করা হয়ে থাকে।

## তথ্যসূত্ৰ

বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:শৈবধর্ম
বিষয়শ্রেণী:উত্তরপ্রদেশের সংস্কৃতি
বিষয়শ্রেণী:বিহারের সংস্কৃতি
বিষয়শ্রেণী:ভারতের ধর্মীয় উৎসব
মহেন্দ্রনগর রেলওয়ে স্টেশন

**মহেন্দ্রনগর রেলওয়ে স্টেশন** বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।

## অবস্থান
বুড়ীমারি-লালমনিরহাট-পার্বতীপুর লাইনের কাউনিয়া থেকে লালমনিরহাট অংশে লালমনিরহাট জেলায় এ স্টেশনটি  অবস্থিত।

## পরিষেবা
মহেন্দ্রনগর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
*লালমনি এক্সপ্রেস
*করতোয়া এক্সপ্রেস
*দিনাজপুর কমিউটার
*লালমনি কমিউটার
*বুড়ীমারি কমিউটার
*পার্বতীপুর কমিউটার
*রংপুর কমিউটার
*বগুড়া এক্সপ্রেস
*পদ্মরাগ মেইল ও
*লোকাল ট্রেন।

## তথ্যসূত্র

বিষয়শ্রেণী:লালমনিরহাট জেলার রেলওয়ে স্টেশন
বুড়িমারী–লালমনিরহাট–পার্বতীপুর রেলপথ

**বুড়িমারী-লালমনিরহাট-রংপুর-পার্বতীপুর লাইনটি**  পশ্চিমাঞ্চল রেলওয়ের অধীনে রক্ষনাবেক্ষণ ও পরিচালিত হয়।

## ইতিহাস

## স্টেশন তালিকা
**বুড়িমারি-লালমনিরহাট-পার্বতীপুর লাইনে** ২৪টি রেলওয়ে স্টেশন আছে। নিম্নে তা উল্লেখ করা হলো:
*বুড়িমারি রেলওয়ে স্টেশন
*পাটগ্রাম রেলওয়ে স্টেশন
*আলাউদ্দিননগর রেলওয়ে স্টেশন
*বাউরা রেলওয়ে স্টেশন
*বড়খাতা রেলওয়ে স্টেশন
*হাতিবান্ধা রেলওয়ে স্টেশন
*শহীদ বোরহান উদ্দিন রেলওয়ে স্টেশন
*ভোটমারি রেলওয়ে স্টেশন 
*তুষভান্ডার রেলওয়ে স্টেশন
*কাকিনা রেলওয়ে স্টেশন
*নামুরিরহাট রেলওয়ে স্টেশন
*আদিতমারি রেলওয়ে স্টেশন
*রইসবাগ রেলওয়ে স্টেশন
*লালমনিরহাট রেলওয়ে স্টেশন
*মহেন্দ্রনগর রেলওয়ে স্টেশন
*তিস্তা রেলওয়ে স্টেশন
*কাউনিয়া রেলওয়ে স্টেশন
*মীরবাগ রেলওয়ে স্টেশন
*রংপুর রেলওয়ে স্টেশন
*শ্যামপুর রেলওয়ে স্টেশন
*আওলিয়াগঞ্জ রেলওয়ে স্টেশন
*বদরগঞ্জ রেলওয়ে স্টেশন
*খোলাহাটি রেলওয়ে স্টেশন
*পার্বতীপুর রেলওয়ে স্টেশন

### শাখা লাইন

## মোঘলহাট-গোলকগঞ্জ
মোঘলহাট - গোলকগঞ্জ(ভারত) রেললাইন ১৯৬৫ সালের পর বন্ধ হয়ে যায়। মোঘলহাট -গোলকগঞ্জ সেকশনটি মিটারগেজ রেললাইন ছিলো। মোঘলহাট থেকে লাইনটি ভারতের গিতলদহ থেকে বামনহাট হয়ে বাংলাদেশের (পাটেশ্বরী-ভুরুঙ্গামারি-সোনাহাট) হয়ে আবার ভারতে ঢুকে গোলকগঞ্জ পর্যন্ত যায়। পরে পাটেশ্বরী-ভুরুঙ্গামারি-সোনাহাট এর বাংলাদেশি অংশ তুলে ফেলা হয়। এখন সোনাহাট সেতু সড়ক সেতু হিসেবে ব্যবহৃত হচ্ছে।

## তিস্তা জংশন-চিলমারী লাইন

১৮৭৯ সালে তৈরি পার্বতীপুর-লালমনিরহাট-বুড়িমারী লাইনের একটি শাখা তিস্তা জংশন থেকে বের হয়ে কুড়িগ্রাম পর্যন্ত যায়। এটি প্রথমে ন্যারোগেজ লাইন ছিল। তিস্তা জংশন থেকে কুড়িগ্রাম পর্যন্ত লাইনটিকে ১৯২৮-১৯২৯ সালে মিটারগেজ রুপান্তর করা হয়। পরবর্তীতে ১৯৬৭ সালে কুড়িগ্রাম থেকে চিলমারী পর্যন্ত নতুন ২৮.৫৫ কিলোমিটার মিটারগেজ রেললাইন তৈরি হয়। কিন্তু ১৯৭০ এর দশকের প্রথম দিকের বন্যায় চিলমারী রেলওয়ে স্টেশন বহ্মপুত্র নদী গর্ভে বিলীন হয়ে যায়। বর্তমানে শুধু রমনা বাজার রেলওয়ে স্টেশন পর্যন্ত ট্রেন চলাচল করে। তিস্তা জংশন থেকে রমনা বাজার রেলপথের দৈর্ঘ্য ৫৬ কিলোমিটার।
### সংযোগ লাইন

## সান্তাহার-কাউনিয়া লাইন
  
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে ফুলছড়ি (তিস্তামুখ) এর সান্তাহার থেকে ৯৪ কিলোমিটার দীর্ঘ (৫৮ মাইল) মিটারগেজ রেলপথ ট্র্যাক নির্মিত। বর্তমানে লাইন ফুলছড়ি উপজেলার বালাসী  ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া-কাউনিয়া লাইন ১৯০৫ সালে নির্মাণ করা হয়।

## সম্পর্কিত নিবন্ধ
উত্তরবঙ্গ মেইল

## তথ্যসূত্র

বিষয়শ্রেণী:বাংলাদেশের মিটারগেজ রেলপথ
বিষয়শ্রেণী:পার্বতীপুর উপজেলা
কামাল উদ্দিন তালুকদার

**কামাল উদ্দিন তালুকদার** একজন বাংলাদেশি সরকারি কর্মকর্তা যিনি ১৩ নভেম্বর ২০১৮ সাল থেকে ৫ নভেম্বর ২০১৯ পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। এর আগে তিনি জাতীয় পরিকল্পনা ও উন্নয়ন একাডেমির মহাপরিচালক (সরকারের সচিব) ও পার্বত্য চট্টগ্রামবিষয়ক মন্ত্রণালয়ের অতিরিক্ত সচিব হিসেবে কর্মরত ছিলেন।

## কর্মজীবন
কামাল উদ্দিন তালুকদার বাংলাদেশ সিভিল সার্ভিস (প্রশাসন) ক্যাডারের সপ্তম ব্যাচের (১৯৮৫)  কর্মকর্তা। ১৫ ফেব্রুয়ারি ১৯৮৮ সালে চাঁদপুর জেলা প্রশাসক কার্যালয়ে সহকারী কমিশনার হিসেবে চাকুরি জীবন শুরু করে তিনি কচুয়া উপজেলা ও চাঁদপুর সদর উপজেলা সহকারী কমিশনার, খাগড়াছড়ি সদর উপজেলা উপজেলা ম্যাজিস্ট্রেট, চট্টগ্রাম সিটি কর্পোরেশনের ম্যাজিস্ট্রেট, কুষ্টিয়া ও বরিশাল জেলায় সহকারী কমিশনার ও ১ম শ্রেণীর ম্যাজিস্ট্রেট হিসেবে দায়িত্ব পালন করেন। এ ছাড়াও তিনি চট্টগ্রামের আনোয়ারা উপজেলা, দৌলতপুর এবং লংগদু উপজেলায় নির্বাহী কর্মকর্তা এবং গাজীপুর জেলার জেলা প্রশাসক হিসেবে দায়িত্ব পালন করেছেন।

তিনি পার্বত্য চট্টগ্রামবিষয়ক মন্ত্রণালয়ের অতিরিক্ত সচিব থাকাকালীন পূর্ণ সচিবে পদোন্নতি পেয়ে জাতীয় পরিকল্পনা ও উন্নয়ন একাডেমির মহাপরিচালক নিয়োগ পেয়েছিলেন। অবসরে যাওয়ার আগে তিনি ১৩ নভেম্বর ২০১৮ সাল থেকে ৫ নভেম্বর ২০১৯ পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশের সচিব
ইয়া মুহাম্মাদ

**ইয়া মুহাম্মদ** (আরবি : **يا محمد**), বা "ইয়া রাসুলাল্লাহ" এমন কিছু অভিব্যক্তি যা কিছু মুসলমানগণ ব্যবহৃত করে থাকে, যার অর্থ যথাক্রমে " *ওহ মুহাম্মদ* " বা " *ওহ আল্লাহর দূত* "। 

## সংজ্ঞা
বাক্যাংশটির অর্থ "ও [নাম]"। আক্ষরিক, শব্দ *ইয়া* মানে "হে" (কাউকে সম্বোধনে ব্যক্তিকে সরাসরি নির্দেশ বোধক শব্দ)। একে অপরকে ডেকে আনার জন্য আরবদের ব্যবহৃত একটি সাধারণ উপসর্গ এটি। মোহাম্মদ নামের কাউকে আরবিতে *ইয়া মোহাম্মদ* হিসাবে সম্বোধন করেন। 

## ব্যবহার

### বিশ্বের বিভিন্ন অংশে ব্যবহার
কথায় কথায় 'ইয়া' শব্দের মাধ্যমে সাহায্যের জন্য আল্লাহকে ডাকতে ব্যবহৃত হয়। এটি নবী (ইয়া মুহাম্মদ) বা তাঁর পরিবার, সহচর এবং সম্মানিত ব্যক্তিত্বের মাধ্যমে শাফায়াত চাইতেও ব্যবহৃত হয়। এটি শিরকের থেকে পৃথক, কারণ এই বিশ্বাস যে, এই ব্যক্তিরা তাদের আহ্বানের ফলে যে কোন সহায়তা দেয়, তা কেবলমাত্র আল্লাহর অনুমতিক্রমে। সালাফি সম্প্রদায় বিশ্বাস করে, এই কাজ শিরক ও কুফরের সমতুল্য।

### অপরিচিতকে ডাকার জন্য ব্যবহার
সৌদি আরবে, *ইয়ামুহাম্মাদ* কথোপকথন শুরু করার জন্য একজন অপরিচিত ব্যক্তিকে সম্বোধন করতে ব্যবহৃত হয়। একে অপরিচিত ব্যক্তিকে সম্বোধনের অন্যতম শালীন ও সম্মানজনক উপায় হিসাবে বিবেচনা করা হয়, যেহেতু মুহম্মদকে সবচেয়ে সম্মানজনক নাম হিসাবে বিবেচনা করা হয়, তাই বিশ্বব্যাপী মুসলমানদের মধ্যে এর জনপ্রিয়তা রয়েছে।

### মুহররমের স্মরণ
মোহাররমের স্মরণে *ইয়া হুসেন*, *ইয়া আলী* ও *ইয়া* *রসুলুল্লাহর* ("আল্লাহর রাসূল!") স্বতঃস্ফূর্ত স্লোগান খুব সাধারণ। এই জাতীয় অনুষ্ঠানে স্লোগানগুলি বেশিরভাগ সময়ে দৃঢ় সমর্থনের বিক্ষোভে ব্যবহার হয়। 

### সমালোচনা
ওহাব্বী/সালাফি সম্প্রদায় মতে ইসলামের ব্যাখ্যায় "ইয়া আলী", "ইয়া রসুলুল্লাহ এবং" ইয়া হুসেন "এর বক্তব্যের বিরোধী কারণ তারা বিশ্বাস করে, এই লোকেরা বেঁচে নেই এবং তারা তাদের শুনতে পারে না। তবুও শিয়া ও সুনির্দিষ্টদের অধিকাংশই এই গোষ্ঠীটি এটিকে সাহায্যের জন্য অনুরোধ করার অনুমতিযোগ্য রূপ বলে বিশ্বাস করে। সুন্নী স্কুলে এটিকে আল্লাহ এবং শিয়া সম্প্রদায়ের প্রতি আহ্বানকারী হিসাবে বিশ্বাস করে, এবং এটি আল্লাহকে ডাকছে না বরং কেবল তাদের সহায়তা কামনা করছে বলে চিন্তার মধ্যে পার্থক্য রয়েছে।

## তথ্যসূত্র

বিষয়শ্রেণী:ইসলামি পরিভাষা
বিষয়শ্রেণী:আরবি শব্দ ও বাক্যাংশ
বিষয়শ্রেণী:মুহাম্মাদ
এস. এম. গোলাম ফারুক

**এস. এম. গোলাম ফারুক** একজন বাংলাদেশি সরকারি কর্মকর্তা যিনি ২০১৯ থেকে ২০২৪ অব্দি বাংলাদেশ সরকারি কর্ম কমিশনের একজন সদস্য হিসেবে নিযুক্ত ছিলেন। ইতিপূর্বে তিনি স্থানীয় সরকার, পল্লী উন্নয়ন ও সমবায় মন্ত্রণালয়ের সিনিয়র সচিব হিসেবে দায়িত্ব পালন শেষে অবসর গ্রহণ করেন। এর আগে তিনি বেসামরিক বিমান পরিবহন ও পর্যটন মন্ত্রণালয়ের সচিব এবং বাংলাদেশ পরিকল্পনা কমিশনের সদস্য হিসেবে দায়িত্ব পালন করেন।

## জন্ম ও প্রাথমিক জীবন
এস.এম. গোলাম ফারুক ১ জুন ১৯৬০ সালের শরীয়তপুরে জন্মগ্রহণ করেন। তিনি ঢাকা বিশ্ববিদ্যালয় থেকে সমাজবিজ্ঞান বিভাগ হতে ১৯৮১ বিএসএস ও ১৯৮২ সালে এমএসএস ডিগ্রী লাভ করেন। তিনি যুক্তরাজ্যের ব্রাডফোর্ড ইউনিভার্সিটি, ওয়ার্ল্ড ব্যাংক ইনস্টিটিউট, চীনের ন্যাশনাল স্কুল অব এ্যাডমিনিস্ট্রেশন, যুক্তরাষ্ট্রের হার্ভার্ড ইউনিভার্সিটির বিভিন্ন কোর্সে অংশগ্রহণ করেন।।

## কর্মজীবন
গোলাম ফারুক বাংলাদেশ সিভিল সার্ভিস (প্রশাসন) ক্যাডারে ১৯৮৩ সালে যোগদান করেন। তিনি অতিরিক্ত সচিব হিসেবে শিক্ষা মন্ত্রণালয় ও জনপ্রশাসন মন্ত্রণালয়ে দায়িত্ব পালন করেন। যুগ্মসচিব হিসেবে তিনি শিল্প ও জনপ্রশাসন মন্ত্রণালয়ে দায়িত্ব পালন করেন।

ফারুক প্রধানমন্ত্রীর কার্যালয়ে পরিচালকসহ সিনিয়র সহকারী সচিব হিসেবে প্রতিরক্ষা মন্ত্রণালয় এবং মাঠ প্রশাসনে অতিরিক্ত জেলা প্রশাসক, উপজেলা নির্বাহী কর্মকর্তা ও ১ম শ্রেণীর ম্যাজিস্ট্রেট হিসেবে দায়িত্ব পালন করেন।

তিনি ১৯ সেপ্টেম্বর ২০১৮ থেকে ১২ নভেম্বর ২০১৮ সাল পর্যন্ত ১৯ সেপ্টেম্বর ২০১৮ থেকে ১২ নভেম্বর ২০১৮ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।

এর পূর্বে তিনি ১৬ এপ্রিল ২০১৮ থেকে ১৯ নভেম্বর ২০১৮ সাল পর্যন্ত বেসামরিক বিমান পরিবহন ও পর্যটন মন্ত্রণালয়ের সচিব হিসেবে দায়িত্ব পালন করেন। এ পদে যোগদানের পূর্বে তিনি  তদপূর্বে তিনি বাংলাদেশ পরিকল্পনা কমিশনের সদস্য (সরকারের সচিব) হিসেবে দায়িত্ব পালন করেন।

তিনি ১৫ সেপ্টেম্বর ২০১৯ সালে বাংলাদেশ সরকারি কর্ম কমিশনের (পিএসসি) সদস্য নিযুক্ত হন। 

২০২৪ সালের ৮ অক্টোবর তিনি পিএসসি'র সদস্যপদ থেকে পদত্যাগ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:শরীয়তপুর জেলার ব্যক্তি
বিষয়শ্রেণী:বাংলাদেশের সচিব
মাফরূহা সুলতানা

**মাফরূহা সুলতানা** একজন বাংলাদেশি সরকারি কর্মকর্তা যিনি ৭ মে ২০১৭ থেকে ৪ এপ্রিল ২০১৮ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। এর আগে তিনি বাংলাদেশ রপ্তানি উন্নয়ন ব্যুরোর ভাইস চেয়ারম্যান হিসেবে কর্মরত ছিলেন।

## জন্ম ও প্রাথমিক জীবন

## কর্মজীবন
মাফরূহা সুলতানা বাংলাদেশ সিভিল সার্ভিস (প্রশাসন) ক্যাডারে যোগদান করে প্রশাসনের বিভিন্ন পদে দায়িত্ব পালন করেছেন। তিনি বাংলাদেশ রপ্তানি উন্নয়ন ব্যুরোর ভাইস চেয়ারম্যান হিসেবে কর্মরত ছিলেন। ৭ মে ২০১৭ থেকে ৪ এপ্রিল ২০১৮ সাল পর্যন্ত তিনি গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।

## তথ্যসূত্র
 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশের সচিব
প্রশান্ত কুমার রায়

**প্রশান্ত কুমার রায়** একজন বাংলাদেশি সরকারি কর্মকর্তা যিনি ২০ মার্চ ২০১৬ থেকে ১৪ এপ্রিল ২০১৭ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।

## জন্ম ও প্রাথমিক জীবন

## কর্মজীবন
প্রশান্ত কুমার রায় বাংলাদেশ সিভিল সার্ভিস (প্রশাসন) ক্যাডারে যোগদান করে প্রশাসনের বিভিন্ন পদে দায়িত্ব পালন করেছিলেন। তিনি ২০ মার্চ ২০১৬ থেকে ১৪ এপ্রিল ২০১৭ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।

### দুর্নীতির অভিযোগ
বিভিন্ন অনিয়ম ও জ্ঞাত আয় বহির্ভূত সম্পদ অর্জনের অভিযোগে ২৯ অক্টোবর ২০১৯ সালে দুর্নীতি দমন কমিশন (দুদক) তাকে জিজ্ঞাসাবাদ করে। পল্লী উন্নয়ন ও সমবায় বিভাগের সচিব হিসেবে দায়িত্ব পালনকালেনের সময়ের ডেনিম পলিমার ইন্ডাস্ট্রিজ লিমিটেড ও ডেনিম এক্সপোর্ট প্রসেসিং লিমিটেড নামের দুটি প্রতিষ্ঠানে শেয়ার বিক্রির চুক্তি করেছেন বলে একটি অভিযোগ ছিল তার বিরুদ্ধে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশের সচিব
উরুম ভাষা

**উরুম** জর্জিয়া ও দক্ষিণপূর্ব ইউক্রেনে কয়েকটি গ্রামে কয়েক হাজার জাতিগত গ্রীক দ্বারা ব্যবহৃত একটি তুর্কীয় ভাষা।
বিগত কয়েক প্রজন্ম ধরে শিশুদের এই অঞ্চলের সাধারণ ভাষাগুলির পরিবর্তে উরুম শেখানো থেকে বিচ্যুতি ঘটেছে, যার ফলে সীমিত সংখ্যক ভাষিক রয়েছে। 
উরুম ভাষা প্রায়শই ক্রিমীয় তাতারের একটি রূপ হিসাবে বিবেচিত হয়।

*উরুম* শব্দটি মুসলিম বিশ্বের বাইজেন্টাইন সাম্রাজ্যের শব্দ *রূম* ("রোম") থেকে এসেছে।
উসমানীয় সাম্রাজ্যে এটিকে সাম্রাজ্যের অমুসলিমদের উল্লেখ করার ক্ষেত্রে ব্যবহৃত হতো।
উরুম শব্দের প্রথম স্বরধ্বনিটি কৃত্রিম।
তুর্কীয় ভাষাগুলিতে মূলত শব্দাদিতে  ধ্বনিটি ছিল না এবং তাই ঋণকৃত শব্দে এই ধ্বনির আগে একটি স্বরধ্বনি যুক্ত হতো।
*উরুম* শব্দটির প্রচলিত ব্যবহারে কিছুটা বিভ্রান্তির সৃষ্টি হয়েছিল বলে মনে হয়, কারণ অধিকাংশ তুর্কিভাষী গ্রীকদের উরুম বলা হতো।
জর্জিয়ার তুর্কিভাষীদের প্রায়শই ইউক্রেনের স্বতন্ত্র সম্প্রদায়ের সঙ্গে গুলিয়ে ফেলা হতো।

## ধ্বনিতত্ত্ব

### স্বরধ্বনি

### ব্যঞ্জনধ্বনি

* ১) /t͡s/ ঋণকৃত শব্দে দেখা যায়। ২) /θ, ð/ কেবলমাত্র গ্রিক ঋণকৃত শব্দে দেখা যায়।

## উদাহরণ

* *শার* - শহর 
* *অ্যাল* - হাত
* *গ্যোল* - হ্রদ
* *ইয়েল* - বাতাস
* *ইয়োল* - রাস্তা
* *ইট* - কুকুর
* *উ্যজ়্যুগ* - আংটি
* *ঘ্যিজ়* - মেয়ে
* *ঘুশ* - পাখি

## লিখন পদ্ধতি

গ্রিক অক্ষর ব্যবহার করে কয়েকটি পাণ্ডুলিপি উরুমে লেখা হয়ে থাকতে পারে। ১৯২৭ এবং ১৯৩৭ সালের মধ্যে উরুম ভাষাটি লাতিন লিপি ভিত্তিক নব্য তুর্কীয় বর্ণমালায় লেখা হতো, এবং স্থানীয় বিদ্যালয়গুলিতে ব্যবহৃত হতো;
কমপক্ষে একটি প্রাথমিক পাঠ্যপুস্তক মুদ্রিত হয়েছে বলে জানা যায়।
১৯৩৭ সালে লিখিত উরুমের ব্যবহার বন্ধ হয়ে যায়।
আলেকজান্ডার গারকাভেটস নিম্নলিখিত বর্ণমালাটি ব্যবহার করেছেন:

২০০৮ সালে কিয়েভ থেকে প্রকাশিত একটি প্রাথমিক পাঠ্যপুস্তকে নিম্নলিখিত বর্ণমালাটি সুপারিশ করা হয়েছে:

## প্রকাশনা
উরুম ভাষা সম্পর্কিত লেখা খুব কমই প্রকাশিত হয়েছে।
একটি খুব ছোট অভিধান, এবং ভাষার একটি ছোট বর্ণনা রয়েছে। ককেশীয় উরুমের ক্ষেত্রে একটি ভাষা নথিভুক্তিকরণ প্রকল্প রয়েছে যেটি একটি অভিধান, ব্যাকরণগতভাবে প্রাসঙ্গিক বাক্যাংশ নির্মাণের একটি সংকলন, এবং একটি পাঠ্যসংকলন সংগ্রহ করেছিল। প্রকল্পের ওয়েবসাইটে ভাষা এবং ইতিহাস সম্পর্কিত বিষয় রয়েছে।

## তথ্যসূত্র

বিষয়শ্রেণী:ইউক্রেনের ভাষা
বিষয়শ্রেণী:কিপচাক ভাষাসমূহ
বিষয়শ্রেণী:সংযোগাত্মক ভাষা
বিষয়শ্রেণী:তুর্কীয় ভাষাসমূহ
এম এ কাদের সরকার

**এম এ কাদের সরকার** একজন বাংলাদেশি সরকারি কর্মকর্তা যিনি ১৩ মে ২০১৩ থেকে ২০ মার্চ ২০১৬ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। এর পর ২০ মার্চ ২০১৬ সালে বস্ত্র ও পাট মন্ত্রণালয়ের সচিব  হিসেবে যোগদান করেন।

## জন্ম ও প্রাথমিক জীবন
এম এ কাদের সরকার ১ জানুয়ারী ১৯৫৮ সালে গাজীপুর জেলার কাপাসিয়া উপজেলার বরুন গ্রামে জন্মগ্রহণ করেন। তিনি কাপাসিয়া পাইলট উচ্চ বিদ্যালয় হতে এসএসসি, ঢাকা কলেজ থেকে এইচএসসি এবং ঢাকা বিশ্ববিদ্যালয় থেকে এলএলবিও এলএলএম ডিগ্রী অর্জন করেন।

## কর্মজীবন
এম এ কাদের সরকার বাংলাদেশ সিভিল সার্ভিস জুডিশিয়াল ক্যাডারে কিছুদিন চাকরি করার পর ১৯৮২ সালে বিসিএস (কর) ক্যাডারে যোগদান করে প্রশাসনের বিভিন্ন পদে দায়িত্ব পালন করেছিলেন। তিনি বাংলাদেশ পর্যটন কর্পোরেশনের পরিচালক (অর্থ), বিভিন্ন কর অঞ্চলের কর কমিশনার এবং জাতীয় রাজস্ব বোর্ডের সদস্য (কর প্রশাসন ও মানবসম্পদ ব্যবস্থাপনা) সহ বিভিন্ন পদে দায়িত্ব পালন করেন।

তিনি ১৩ মে ২০১৩ থেকে ২০ মার্চ ২০১৬ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। এর পর ২০ মার্চ ২০১৬ সালে বস্ত্র ও পাট মন্ত্রণালয়ের সচিব  হিসেবে যোগদান করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:বাংলাদেশের সচিব
বিষয়শ্রেণী:গাজীপুর জেলার ব্যক্তি
ফরিদ আহমেদ

**ফরিদ আহমেদ** বাংলাদেশী স্বতন্ত্র রাজনীতিবিদ গোপালগঞ্জ-২ আসন এর প্রাক্তন সাংসদ।

## কর্মজীবন
১৯৮৮ সালে গোপালগঞ্জ -২ থেকে স্বতন্ত্র প্রার্থী হিসাবে সংসদ সদস্য নির্বাচিত হন। 

## তথ্যসূত্র

বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:গোপালগঞ্জ জেলার রাজনীতিবিদ
বিষয়শ্রেণী:জীবিত ব্যক্তি
সারওয়ার জান চৌধুরী

**সরওয়ার জান চৌধুরী** বাংলাদেশের গোপালগঞ্জ জেলার রাজনীতিবিদ যিনি গোপালগঞ্জ-১ আসনের সংসদ সদস্য ছিলেন।

## জন্ম ও বংশ
সরওয়ার জান চৌধুরী তৎকালীন ফরিদপুর জেলার গোপালগঞ্জ মহকুমার একটি সম্ভ্রান্ত বাঙালি মুসলিম পরিবারে জন্মগ্রহণ করেন​, যারা *খাঁনপুরের জমিদার* হিসাবে পরিচিত। তাঁর বাবা সাঈদ জান চৌধুরী ছিলেন একজন সরকারি কর্মচারী যিনি ১৯৮৪ সালে মারা যান এবং তাঁর দাদা রহমত জান চৌধুরী ছিলেন খাঁনপুর জমিদারীর প্রতিষ্ঠাতা। সরওয়ার জান চৌধুরীর পরদাদা আহমদ জান চৌধুরী ছিলেন পাবনা জেলার দুলাই ও পার্শ্ববর্তী এলাকার বিখ্যাত জমিদার আজিম চৌধুরীর বড় ছেলে। তাঁদের পূর্বপুরুষ শরফুদ্দীন সরকার তুর্কেস্তানের সমরকন্দ শহর থেকে বাংলায় এসে দুলাই গাঁওয়ে বসতি স্থাপন করেছিলেন। পরদাদা আহমদ জান চৌধুরীর অকাল মৃত্যুর পর তাঁর স্ত্রী পুত্র রহমত জান চৌধুরীকে সাথে নিয়ে নিজের বাবার বাড়ি খাঁনপুরে ফিরে যান। সরওয়ার জান চৌধুরীর মা উলানিয়া জমিদার বাড়ির অন্যতম সাহেবজাদি।

## কর্মজীবন
সরওয়ার জান চৌধুরী ৭ মে ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে গোপালগঞ্জ-১ আসন থেকে সংসদ সদস্য নির্বাচিত হন। 

## তথ্যসূত্র

বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:গোপালগঞ্জ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
পাটগ্রাম রেলওয়ে স্টেশন

**পাটগ্রাম রেলওয়ে স্টেশন** বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।

## অবস্থান
পাটগ্রাম রেলওয়ে  স্টেশন বুড়ীমারি-লালমনিরহাট-পার্বতীপুর লাইনের লালমনিরহাট- বুড়িমারি অংশে অবস্থিত রেলওয়ে স্টেশন।

## পরিষেবা
পাটগ্রাম  রেলওয়ে স্টেশন দিয়ে যেসব ট্রেন চলাচল   করে নিম্নে তা উল্লেখ করা হলো:
*করতোয়া এক্সপ্রেস
*বুড়িমারী এক্সপ্রেস
*পার্বতীপুর কমিউটার
*বুড়িমারী কমিউটার ও
*লোকাল ট্রেন ।

## তথ্যসূত্র

বিষয়শ্রেণী:লালমনিরহাট জেলার রেলওয়ে স্টেশন
কাজী আব্দুর রশীদ

**কাজী আব্দুর রশীদ** (–১৪ আগস্ট ২০১৪) বাংলাদেশের গোপালগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য, তৎকালীন ফরিদপুর-৯ ও গোপালগঞ্জ-১ আসনের সংসদ সদস্য ছিলেন।

## জন্ম ও প্রাথমিক জীবন
কাজী আব্দুর রশীদ  সালে গোপালগঞ্জের মুকসুদপুরের মনিরকান্দিতে জন্মগ্রহণ করেন।

## কর্মজীবন
কাজী আব্দুর রশীদ মুক্তিযুদ্ধের সংগঠক ও বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন।

১৯৭৯ সালের দ্বিতীয় জাতীয় সংসদ নির্বাচনে আওয়ামী লীগের প্রার্থী হিসেবে তৎকালীন ফরিদপুর-৯ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে আওয়ামী লীগের প্রার্থী হিসেবে গোপালগঞ্জ-১ আসন থেকে সংসদ সদস্য নির্বাচিত হন।

তিনি গোপালগঞ্জ জেলা পরিষদ প্রশাসক ছিলেন।

## মৃত্যু
কাজী আব্দুর রশীদ ১৪ আগস্ট ২০১৪ সালে ঢাকায় মৃত্যুবরণ করেন।

## তথ্যসূত্র

বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:২০১৪-এ মৃত্যু
বিষয়শ্রেণী:গোপালগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:১৯৩০-এর দশকে জন্ম
ফকির আবদুল মান্নান শাহ

**ফকির আবদুল মান্নান শাহ** (১ জানুয়ারী ১৯০১-৩১ অক্টোবর ১৯৯৩) রাজনীতিবিদ, এমএলএ ও পাকিস্তানের মন্ত্রী ছিলেন। যিনি তদানীন্তন পূর্ব পাকিস্তান মুসলীম লীগের সাধারণ সম্পাদক ও পরবর্তীতে সভাপতি ছিলেন। তিনি ১৯৬৫-১৯৬৯ সালে পাকিস্তানের কৃষি ও খাদ্যমন্ত্রী হিসেবে দায়িত্ব পালন করেন।

## জন্ম ও প্রাথমিক জীবন
ফকির আবদুল মান্নান শাহ ১ জানুয়ারী ১৯০১ সালে গাজীপুরের কাপাসিয়ার ঘাগটিয়া ইউনিয়নে ঘাগটিয়া গ্রামে জন্মগ্রহণ করেন। তার পিতার নাম ফকির আব্দুল ওয়াহাব ও মাতা মোছাম্মৎ রুছমুতেন নেছা। গ্রামের মাদ্রাসায় তার প্রাথমিক শিক্ষাজীবন শুরু হয়। ১৯২৫ সালে মেট্রিকুলেশন, ১৯২৭ সালে ইন্টারমিডিয়েট, ১৯২৯ সালে স্নাতক এবং ১৯৩৪ সালে আইন ডিগ্রী (বিএল) অর্জন করেন।

## পারিবারিক জীবন
ফকির আবদুল মান্নান শাহর তিন ছেলে ও দুই মেয়ে। বড় ছেলে প্রয়াত হান্নান শাহ সাবেক সাংসদ, পাটমন্ত্রী, বাংলাদেশ সেনাবাহিনীর অবসরপ্রাপ্ত কর্মকর্তা তথা এক তারকা জেনারেল ও বাংলাদেশ জাতীয়তাবাদী দলের রাজনীতিবিদ ছিলেন। মেঝছেলে শাহ আবু নাঈম মমিনুর রহমান সুপ্রীম কোর্টের আপীল বিভাগের জৈষ্ঠ বিচারক ছিলেন। ছোট ছেলে মোবারক শাহ যুক্তরাষ্ট্রে আমেরিকান এক্সপ্রেসে চাকুরি করতেন। বড় মেয়ে আনোয়ারা ইদ্রিস ছিলেন বাংলাদেশ সুপ্রিম কোর্ট বার এসোসিয়েশনের প্রথম নির্বাচিত মহিলা ভাইস চেয়ারম্যান ও সাবেক রাষ্ট্রপতি জিল্লুর রহমানের চাচী। ছোট মেয়ে আঞ্জুমান আরা বেগম মিনু ঢাকার মহাখালীতে আন্তর্জাতিক উদরাময় গবেষণা কেন্দ্রের পরিচালক পদে কর্মরত ছিলেন বর্তমান আমেরিকা প্রবাসী।

## রাজনৈতিক ও কর্মজীবন
শিক্ষকতার মাধমে ফকির আবদুল মান্নান শাহর কর্মজীবন শুরু হয়। এর পর ১৯৩৪ সালে ব্রিটিশ ভারতের পশ্চিমবঙ্গের চব্বিশ পরগনার আলীপুর জজ কোর্টে আইন পেশা শুরু করে ১৯৩৫ সালে আইনজীবী হিসেবে ঢাকা জজকোর্টে যোগ দেন। ১৯৫১ সালে তিনি ঢাকার হাইকোর্টের এডভোকেট হিসেবে যোগদান করে ১৯৯৩ সাল পর্যন্ত আইন পেশায় নিয়োজিত ছিলেন। তিনি ঢাকা জেলা পরিষদের চেয়ারম্যান ও জেলা পরিষদ চেয়ারম্যান সমিতির সভাপতি ছিলেন। ঢাকা বিশ্ববিদ্যালয়ের আইন উপদেষ্টা এবং সিন্ডিকেট সদস্য ছিলেন। ঢাকা জেলা কারাগার পরিদর্শন কমিটির সদস্য ছিলেন।

১৯৩৬ সালে তিনি কৃষক প্রজা পার্টির সদস্যভুক্তির মাধ্যমে রাজনীতিতে প্রবেশ করে ১৯৪৬ সালে মুসলিম লীগের প্রার্থী হিসেবে পাকিস্তানের এমএলএ নির্বাচিত হয়ে পাকিস্তান আন্দোলনের নেতৃত্ব দিয়েছিলেন। ১৯৪৭-১৯৫৪ সালে তিনি পূর্ববাংলা আইন পরিষদের (এমএলএ) সদস্য ছিলেন। ১৯৫৩ -১৯৫৮ সালে  তিনি তদানীন্তন পূর্ব পাকিস্তান মুসলীম লীগের সাধারণ সম্পাদক ছিলেন। পরবর্তীতে ১৯৬৫-১৯৬৯ সালে কনভেনশন মুসলিম লীগের সভাপতি হিসেবে দায়িত্ব পালন করেন।  ১৯৫৪ সালের নির্বাচনে যুক্তফ্রন্ট প্রার্থী তাজউদ্দীন আহমদের নিকট পরাজিত হন। ১৯৬৫ সালে পূর্ব পাকিস্তান মন্ত্রী পরিষদের সদস্য নির্বাচিত হয়ে ১৯৬৯ সাল পর্যন্ত কৃষি ও খাদ্যমন্ত্রীর দায়িত্ব পালন করেন। 

## মৃত্যু
ফকির আবদুল মান্নান শাহ ৩১ অক্টোবর ১৯৯৩ সালে ঢাকার তেজগাঁওয়ের ৮৪ নাম্বার বাড়ির, কাজী নজরুল ইসলাম এভিনিউ এ মৃত্যুবরণ করেন।

## আরও দেখুন

## তথ্যসূত্র

## বহিঃসংযোগ

* ফকির আব্দুল মান্নান -সংগ্রামের নোটবুক

বিষয়শ্রেণী:১৯০১-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:পূর্ব পাকিস্তানের মন্ত্রী
বিষয়শ্রেণী:গাজীপুর জেলার রাজনীতিবিদ
ভোটমারি রেলওয়ে স্টেশন

**ভোটমারি রেলওয়ে স্টেশন** বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।

## অবস্থান
ভোটমারি রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।

## পরিষেবা
ভোটমারি রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
* করতোয়া এক্সপ্রেস
* পার্বতীপুর কমিউটার
* বুড়িমারী কমিউটার
* লোকাল ট্রেন

## তথ্যসূত্র

বিষয়শ্রেণী:লালমনিরহাট জেলার রেলওয়ে স্টেশন
লস্করপুর ইউনিয়ন

**লস্করপুর ইউনিয়ন** বাংলাদেশের হবিগঞ্জ জেলার একটি প্রশাসনিক এলাকা।

## অবস্থান ও আয়তন
বাংলাদেশের হবিগঞ্জ জেলার হবিগঞ্জ সদর উপজেলার দক্ষিণ পূর্ব দিকে অবস্থিত একটি ইউনিয়ন **লস্করপুর**। লস্করপুর ইউনিয়ন হবিগঞ্জ সদর উপজেলার সবচেয়ে ছোট ইউনিয়ন। এই ইউনিয়নের উত্তরে পৈল ইউনিয়ন, দক্ষিনে চুনারুঘাট উপজেলার উবাহাটা ইউনিয়ন, পশ্চিমে গোপায়া, নিজামপুর ও শায়েস্তাগঞ্জ উপজেলার শায়েস্তাগঞ্জ ইউনিয়ন এবং পূর্বে বাহুবল উপজেলার লামাতাশি ইউনিয়ন অবস্থিত। ইউনিয়নের মোট আয়তন ১৫.৩৮ বর্গ কিলোমিটার

## ইতিহাস

## জনসংখ্যা

ওয়ার্ড ভিত্তিক লোকসংখ্যা

## শিক্ষা
এ ইউনিয়নের শিক্ষার হার ৬০%। ইউনিয়নটিতে সরকারী প্রাথমিক বিদ্যালয় আছে ১৩টি, উচ্চ বিদ্যালয় ২ টি এবং মাদ্রাসার সংখ্যা ২টি।

## অবস্থান ও সীমানা
পশ্চিম দিকে গোপায়  ইউনিয়ন, উত্তরে পৈল, দক্ষিণে শায়েস্তাগঞ্জ উপজেলা ও পূর্ব দিকে  বাহুবল উপজেলা লামাতসি ইউনিয়ন।

এই ইউনিয়নের মোট আয়তন ১৫.৩৮ বর্গ কিলোমিটার I

## নামকরণ

## ইতিহাস

## গ্রামসমূহের তালিকা
**গ্রামের সংখ্যা – ৩২ টি।**

## প্রশাসনিক কাঠামো

## শিক্ষা ব্যবস্থা

## শিক্ষা প্রতিষ্ঠান

## যোগাযোগ ব্যবস্থা

## দর্শনীয় ও গুরুত্বপূর্ণ স্থাপনা

*মশাজানের দিঘী;
*মহাকবি সৈয়দ সুলতান প্রতিষ্ঠিত সুলতানশী হাবেলী;
*প্রাচীন তরফ রাজ্যের রাজধানী, লস্করপুর;

## উল্লেখযোগ্য ব্যক্তিত্ত্ব:
*সৈয়দ সুলতান (১৫৫০-১৬৪৮) - মধ্যযুগের প্রখ্যাত কবি;
*সৈয়দ গোয়াস উদ্দীন - সৈয়দ সুলতান  এর জ্যেষ্ঠ পুত্র, সাধক ও সমাজ সংস্কারক;
*সৈয়দ মহিবুর রহমান (১৯১৫-২০০৭) ব্রিটিশ ভারতীয় সেনাবাহিনীর কর্মকর্তা ও দ্বিতীয় বিশ্বযোদ্ধের সৈনিক;
*সৈয়দ আব্দুল বারী (১৯২৫ - ১৯৮১) - কুমিল্লা জেলার ভূতপূর্ব জেলাপ্রশাসক;
*সৈয়দ এ. বি. মাহমুদ হোসেন - সাবেক প্রধান বিচারপতি;
*সৈয়দ জে. আর. মোদাচ্ছির হোসেন - সাবেক প্রধান বিচারপতি;
*সৈয়দ মোস্তফা কামাল - সাহিত্যিক, প্রাবন্ধিক, শেক​ড় সন্ধানী গবেষক, ইতিহাসবিদ ও সাবেক ডি ডি ইসলামিক ফাউন্ডেশন বাংলাদেশ ;
*সৈয়দ মোহাম্মদ জোবায়ের (১৯৫৫ - ২০০৯) -, বেসামরিক বিমান পরিবহন ও পর্যটন মন্ত্রণালয়, বাংলাদেশ টেলিভিশনের প্রাক্তন ইংরেজি সংবাদ পাঠক এবং রবীন্দ্র সংগীত শিল্পী  ;
*সালেহ উদ্দিন - সাবেক উপাচার্য, শাহজালাল বিজ্ঞান ও প্রযুক্তি বিশ্ববিদ্যালয়;

## খাল ও নদী
লস্করপুর ইউনিযনের ভিতর দিয়ে খোয়াই নদী প্রবাহিত হয়েছে  এবং তেলিখাল নামে একটি ছোট খাল আছে যা বাহুবল উপজেলা এবং সদর উপজেলার সীমানা নির্দেশ করে।

## হাট-বাজার

## জনপ্রতিনিধি

## তথ্যসূত্র

বিষয়শ্রেণী:হবিগঞ্জ জেলার ইউনিয়ন